Nokia 2110
Nokia 2110 je mobitel istoimene finske telekomunikacijske kompanije, čija je proizvodnja najavljena 1994. godine. To je prvi Nokijin mobitel s poznatom Nokia melodijom. Ima samo osnovne funkcije, poput slanja/primanja SMS-poruka, i može izlistati 10 biranih, 10 primljenih i 10 propuštenih poziva. 1995. proizvedena je nešto poboljšana verzija, 2110i, s većom memorijom i antenom na izvlačenje. Ovaj model bio je prvi mobitel uopće koji je mogao slati/primati SMS-poruke. Kad se pojavio u prodaji, bio je znatno manji nego ostali mobiteli sa sličnom cijenom, pa je postao vrlo popularan.